Diari Oficial de la Generalitat Valenciana


Sumari del DOGV 3415, del 19-01-1999 (1998/10884)

RESOLUCIÓ d'1 de desembre de 1998, de la Direcció General de Funció Pública, per la qual es procedeix a la total execució de la Sentència núm. 1051/97 del Tribunal Superior de Justícia de la Comunitat Valenciana, dictada en el recurs contenciós administratiu núm. 2323/93.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/10502


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'1 de desembre de 1998, de la Direcció General de Funció Pública, per la qual es procedeix a la total execució de la Sentència núm. 1051/97 del Tribunal Superior de Justícia de la Comunitat Valenciana, dictada en el recurs contenciós administratiu núm. 2323/93. [1998/10393]
  
Una vegada vista la Sentència núm. 1051/97, de 30 d'octubre, dictada per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, que estima en part el recurs contenciós administratiu núm. 2323/93, interposat pel Sr. Monserrate Molera García, contra la Resolució de 14 de juliol de 1993 de la Conselleria d'Administració Pública, per la qual se desestima el recurs interposat davant l'acord del tribunal qualificador de la Convocatòria 14/92, de Proves d'accés al grup E, subaltern, sector laboral, sobre publicació del llistat d'aprovats, la part dispositiva del qual és com segueix:
  
«Dedicim:
  
I. S'estima parcialment el recurs contenciós administratiu interposat pel Sr. Monserrate Molera García, contra la Resolució de 14 de juliol de 1993 de la Conselleria d'Administració Pública, per la qual es desestima del recurs interposat davant l'Acord del Tribunal Qualificador de la Convocatòria 14/92, de Proves d'accés al grup E, Subaltern, Sector laboral, sobre publicació de la llista d'aprovats.
  
II. S'anul·len, per ser contraris a dret, els actes administratius a què es refereix el present recurs.
  
III. Es reconeix, com situació jurídica individualitzada de la part recurrent, el dret que se li tinga per superada la fase d'oposició, i accedir a les successives fases del procés selectiu, en conseqüència es resol aquesta i es condemna l'administració a estar i passar per aquest pronunciament.
  
IV. No procedeix fer imposició de costes.»
  
Vista la Interlocutòria d'execució de la Sentència núm. 1051/97 dictada el 20 d'octubre de 1998 per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, per la qual la sala estima que
  
«L'administració, mitjançant Resolució de 25 de febrer de 1998, ha declarat que l'actor superà les proves selectives corresponents a la convocatòria 14/92, amb una puntuació de 11,50 punts; amb això queda complida la primera part dels aspectes que li foren reconeguts a aquest. S'ha de reconèixer així mateix al recurrent la possibilitat de prendre part en el concurs de trasllats que convoque la Direcció General de Funció Pública, en els mateixos termes que a la resta de personal que superà la convocatòria 14/92, i finalment, se li han de reconèixer els efectes econòmics i d'antiguitat que deriven de la consideració que les proves esmentades foren superades per l'actor en la mateixa data que ho feren la resta d'aspirants; amb aquests particulars, queda complida la decisió que s'executa, per la qual cosa s'haurà de requerir l'administració perquè procedisca a la quantificació dels havers deixats de percebre pel recurrent i a l'immediat pagament d'aquest.»
  
«La Sala acorda: Que es requerisca l'administració en els termes esmentats, i se li faça saber que fins que es complisca el requeriment, no es tindrà per executada la decisió i es podran depurar-se les responsabilitats que se'n deriven»
  
Vista la Interlocutòria de 18 de novembre de 1998 dictada per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, per la qual desestima el Recurs de Súplica interposat per l'interessat contra la Interlocutòria de 20 d'octubre de 1998 de la mateixa sala, el contingut de la qual es confirma en la seua integritat.
  
En virtut del que disposa l'article 118 de la Constitució Espanyola que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Declarar que el Sr. Monserrate Molera García, DNI 10584600, ha superat les proves selectives corresponents a la convocatòria 14/92, de personal subaltern, sector laboral, amb una puntuació de 11,50 punts, i efectes econòmics i d'antiguitat d'1 de febrer de 1996, data de la pressa de possessió dels aprovats de la Convocatòria 14/92 esmentada, en els seus llocs de treball segons Resolució d'11 de gener de 1996 de la Secretaria General de la Conselleria d'Administració Pública, que adjudica destinacions als participants en el concurs general de trasllats núm. 11/93L, per a la provisió de llocs de treball de naturalesa laboral, grup E, personal subaltern
  
Segon
  
Pagar al Sr. Monserrate Molera García les retribucions deixades de percebre des de l'1 de febrer 1996 fins al 25 de febrer de 1998, corresponents a un lloc base de subaltern (E8 E001), a càrrec dels pressupostos de la Conselleria d'Economia, Hisenda i Administració Pública.
  
Tercer
  
La Conselleria d'Economia, Hisenda i Administració Pública formalitzarà les documentacions i liquidacions, si s'escau.
  
València, 1 de desembre de 1998.- El director general de Funció Publica: Fernando Cano Pérez.